Бойківска совєтьска републіка

Бóйківска совєтьска републíка () — была заложена в авґустї 1920 почас збройного повстаня на Прикарпатю.

 Історія 
Повстаня готувала Комуністічна партія Выходной Україны меджі вояками Україньской галічской армії інтернованых в Чехословакію (у Нїмецькым Яблоннім, Кошіцях і на Підкарпатю). Ёго зачаток КПВУ коордіновала з командов Червонов армадов та Галічскым револучным комітетом.

Збройный выступ у Сколівскім окресї (ныні теріторія Львівской областы) зачав оддїл вояків УГА з главов Ф. Бекешом, котрый прийшов з Підкарпатя. До нёго ся припоїли лїсорубы і селяне. 21. авґуста верьховинцї розброїли польску ґранічну заставу в с. Опорець (нынї Сколівского раёну Львівской области). На майданї Ф. Бекеш зачітав пошткарту «За што ся бють большевикы» і выголосив Бойківску совєтьску републіку.

22. авґуста повстанцы выгнали польскых ґранічніків з с. Лавочне (нынї тыж в Сколівскім раёнї) і выбрали ревком на главі з Бекешом. 23. авґуста желїзніцёв оддїл ся дістав до сел Тухля і Гребені (обидва нынї в Сколівскім раёнї). Під с. Славско повстанцы розбили польске воєньске споїня, пробовали взяти м. Стрый і ся припоїти до 8-й кавалерістьской дивізії В. Примакова.

В звязи з одступом Червоной армады 26. авґуста повстанцы під натиском польскых войск вернули ся до Бескидьского ґранічного тунелю, перейшли на Підкарпатя, де і были інтернованы чехословацьков владов.

 Література 
 Сливка Ю. Ю. Боротьба трудящих Східної Галичини проти іноземного поневолення. — К., 1973;
 Возз'єднання західноукраїнських земель з Радянською Україною. — К., 1989.

 Одказы 


Катеґорія:Бывшы штаты
Катеґорія:Штаты і теріторії, котры основаны 1920
Катеґорія:Штаты і теріторії, котры заникли 1920